钦定古今图书集成/理学汇编/学行典/第259卷 > 王符
## 钦定古今图书集成/理学汇编/学行典/第259卷 > 王符

按《后汉书王符传》：“符字节信，安定临泾人也。少好学，
有志操，与马融、窦章、张衡、崔瑗等友善。安定俗鄙庶
孽，而符无外家，为乡人所贱。自和安之后，世务游宦，
当涂者更相荐引，而符独耿介不同于俗，以此遂不
得升进。志意蕴愤，乃隐居著书三十馀篇，以讥当时
失得，不欲章显其名，故号曰《潜夫论》。其指讦时短，讨”
谪物情，足以观见当时风政，著其《五篇》云尔。

按《太平御览》：符好学有志，隐居著书。度辽将军皇甫
规官临安定，乡人有雁门太守者，还家谒规，规卧不
迎，既入而问：“‘卿在郡食雁美乎’？有顷，王符在门，规素
闻符名，乃惊遽而起，衣不及带履出迎，援符手而还，
与同坐，极懽。时人为之语曰：‘徒见二千石，不如一缝
掖’。”言书生道义之贵也。